Jezerca (Ferizaj)

**Jezercë** është një vendbanim në komunën e Ferizajt, Kosovë. Pas vitit 1999 fshati është i njohur edhe me emrin **Kushtrim**. Fshati Jezercë është në lindje të tij dhe përfshin një nga hapësirat gjeografike më të mëdha në këtë komunë si dhe në Kosovë. Jezerca është një vendbanim kodrinor- malor i tipit të shkapërderdhur, por një çerdhe veprimtarësh atdhetarë për çështjen kombëtare-liridashëse. Ka një lashtësi, por zyrtarisht nuk janë bërë hulumtime. Nga punët e rastësishme janë gjetur eksponate të ndryshme, që vërtetojnë një lashtësi të këtij vendbanimi. Thuhet se fshati Jezercë është një fshat i banushëm që nga koha iliro-romake.

## Gjeografia 
### Prejardhja e emrit Jezercë 
Për prejardhjen e emrit ‘Jezercë’ ka shum mendime, të cilat e lidhin fshatin me periudha të ndryshme kohore. Disa nga të vjetrit e fshatit, prejardhjen e emrit e lidhin me periudhen e pushtimit serb ne vitet e 1900, ku sipas pleqve për mbortjen e fshatit nga pushtuesi sllav, banorët vendas kishin bllokuar lumin duke ngritur një pend duke krijuar nje liqe të vogël artificial, të cilën do e shkatrronin me rastin e afrimit të ushtris serbe me që rast uji do merrte me vete te gjithë ata pushtues si dhe fshatin Nerodime i cili veqse ishte i pushtuar, plan i cili nuk u realizua sepse një grua serbe kishte lajmëruar ushtrin serbe gjatë rrugës duke ju thënë që të mos shkonin lart pershkakë që banorët kishin zënë ‘JEZER’ (shqip-liqe).

## Demografia
Gjatë periudhave të ndryshme të kohës, banorë e fshatit kanë migruar në qytet vazhdimisht. Si shkak i gjithë këtij zvoglimi të madh të numrit të banorëve është infrastruktura e dobët, e cila tash vonë ka filluar të përmisohet.

## Kultura 
### Turizmi 
Në Jezercën e thellë malor, ka filluar të zhvillohet turizmi rural, fshat ky cili ka resurse të mëdha për zhvillimin e turizmit. Relievi i Jezercës ofron kushte të mira për argëtim me biçikletë, natyra me male dhe livadhe të shumëta e kroje japin mundësi marrshimi në shtigje të gjata dhe të shkurtëra. Natyra ofron edhe mundësi argëtimi me fluturake aeronautike, ofron mundësi edhe për alpinizmin, kalërimin, gjuetinë, peshkimin, skijimin dhe tjera.

## Historia 
### Beteja e Jezercës 
Policia dhe ushtria serbe, nga data 25-28 shtator 1998 filluan një ofensivë të ashpër kundër forcave të UÇK-së në Zonën Operative të Nerodimes. Asokohe Jezerca ishte i rrethuar në tre rrathë prej forcave armike. Fillimisht  sulmet serbe filluan prej granatimeve të ashpra prej vend-pozicioneve të ndryshme, si nga bashkimi i lumenjve, nga "maja e Buqes", nga pishat e  Shtimes e nga Duhla, nga "Antena" që gjendej mbi fshatin Jezerc, pastaj nga pozicionet serbe të fshatit Sushicë, prej Livadheve të Burrnikut,  prej Semajes, nga "Ujësjellsi i Pleshinës" dhe nga kazerma ushtarake e Ferizajt. Në  këto kushte, i gjithë efektivi ushtarak i Zonës Operative të Nerodimes,  në bashkëveprim me komandën e Kaçanikut ishte i mobilizuar si asnjëherë  më parë në luftë kundër forcave serbe. Pas  sulmeve me armë të artilerisë së rëndë, forcat serbe filluan të  sulmojnë edhe me këmbësori, e cila mbështetej me makineri dhe teknike të  sofistikuar luftarake. Kështu që, me 27 dhe 28 shtator, forcat serbe me  këmbësori dhe teknike luftarake sulmuan nga drejtimi i Nerodimes, pikat  1 dhe 2 nga drejtimi i Dremjakut dhe Mollopolcit. Forcat e këmbësorisë  sulmuan drejt pikës 3 nga drejtimi i Budakovës dhe antenës mbi Jezercë.  Me këmbësori dhe teknike te rëndë luftarake u sulmua pika 6. Këto  luftime të ashpra në mes forcave te UÇK -së dhe atyre serbe, u zhvilluan  deri në momentin kur arsenali luftarak i forcave ishte shpenzuar dhe  luftëtaret e kësaj Zone nuk kishin me çfarë të luftonin. Në  një gjendje të tille, shtabi i Zonës Operative të Nerodimes, komanda  për Ferizaj dhe Kaçanik, vendosi të vërë në zbatim planin e tërheqjes taktike, i cili parashihte që të gjithë ushtarët, nga pikat mbrojtëse të  tërhiqeshin duke marrë me vete edhe popullatën civile, me të cilën do të depërtonin në drejtim të barakave të rojeve të pyllit, që gjendeshin  në thellësi të fshatit. Prej aty duhej te lëviznin në drejtim të maleve  të Sharanikut. 28  shtatori i vitit 1998, ishte dita e zhvillimit të një beteje të  përgjakshme, e njohur si Beteja e Jezercës. Efektivi ushtarak i Zonës, i  përbërë prej 400 ushtarësh dhe i pajisur me armatim të lehtë, luftonte  kundër një ushtrie me mijëra forca militare e paramilitare. Në këto  luftime të përgjakshme, forcat armike pësuan humbje të mëdha në njerëz  dhe në teknikë luftarake. Ushtria  dhe policia serbe kishte njoftuar se në këto luftime ishin vrarë:  Nebojsha Jeftiq (30) nga Obrenovei, Sasha Simeunoviq (29), prej  Beogradit, Zhelko Joviqiq (32) nga Sopoti. Kështu, me këtë rast mund të  kuptojmë se nga goditjet e luftëtarëve tanë në pikat mbrojtëse 1, 2, 3  dhe 6 u vranë me dhjetëra pjesëtarë të forcave armike dhe u plagosen  shumë të tjerë. Në këtë betejë të ashpër, në pikën e pestë mbrojtëse, bie heroikisht në  fushën e nderit ushtari i UÇK-së Lulëzim Guta, si dhe bashkëluftëtarët e  tij: Arsim Zeqiri dhe Sali Baliu në pikën e Gjashtë, Gursel Sylejmani  në pikën e Tretë, Sejdi Sejdiu, Bashkim Vishi dhe Nazim Terziu në piken e  Dytë, Bajram Sylejmani dhe Kemajl Hetemi në pikën e Parë. Ndërsa, plagosen Daut Ilazi dhe Islam Hasaj.

## Galeria 

File:Pamje_nga_Fshati_Jezerc.jpg
File:Pamje_nga_Fshati_Jezerc_2014-10-12.jpg
File:Pamje_nga_Fshati_Jezerc_2014-06-29.jpg
File:Pamje_nga_Fshati_Jezerc_-_2015-05-31.jpg
File:Pamje nga Fshati Jezerc 2015-05-31.jpeg|Bukurit natyrore të fshatit Jezercë
File:Fshati Jezer - 2014-07-06.jpg|Kroni brenda fshatit Jezercë i cili daton që nga viti 1954.

## Shih dhe këtë 
* Suka e Dërmanit
* SHFMU "Skënderbeu", Jezerc

## Burimet  
## Lidhje të jashtme 
*Vendndodhja